Den Vest-Sjællandske Avis, 1829-03-17
Oversigt over Dagens udenlandske Nyeheder. Det lader til at man har i Constantinopel ventet paa et Svar fra den Russiske Regiering paa den Erklæring, som Reis-Effendi afsendte den 5te Januar med de Russiske Parlamentairs til Sebastopol, og hvori han havde forlangt at vide Basts for Fredsunderhandlingerne; men da den Russiske Keisers Termin udløber den 15de Februar, og intet Svar var ankommet til den 10de, saa var alt Fredshaab forbie; og dette saameget mere, som der forsikkres: at Sultanen har forlangt at faae 80,000 fangne Tyrker tilbage for knap 5000 Russer, og Reis Effendi skal tilsidst have ganske kold blodigt erklæret Hr. Jaubert, at Gesandterne skulde først komme tilbage til deres Poster, saa vilde man tage de Europæiske Magters Forslag i Overveielse; man siger endog at der vil snart udkomme et energisk Firman fra Sultanen, hvori han vil opfordre hele Verden til Dommer og han ikke har Ret til at afgjøre sit eget Lands Anliggender, og om de Europæiske Magter have Ret til at afslutte Tractater og bestemme Grændser i Lande, som staae under hans Herredømme (Han vil da saaledes nøde de Europæiske Magter til reent ud at sige ham, at det Land han regierer over er ikke hans; men Grækernes fratagne Eiendom, og at det undertvungne Folk er aldrig ble det behandlet paa en legitim Maade). Det er en Opmuntring for ham at heele Skarer af Tyrker strømme til Leieren i Ramis-Tichiflik for at lade sig optage blandt det regulaire Militair, og hvortil den store Nød, som hersker blandt de lavere Folkeklasser skal drive dem. - Et Firman er blevet oplæst i Moscheerne hvori det er blevet Folket forbudt at besvære sig over den slette Mønt, som Sultanen har ladet slaae; thi den skal blot gielde for Krigstiden og blive indløst efter Freden. - Tyrkerne have rigtignok overrumplet Russerne ved Koslodschi og havt en Fægtning med dem ved Pravodi; det forste tilstaaes nu i en Beretning fra Odessa af 21de Februar, 500 Tyrker have nemlig overrumplet 80 Kosakker ved Koslodschi, hvorved to Kofakker og en Underofficeer vare blevne dræbte og Chefen fordenne Post og 32 Kosakker ere forsvundne; Positionen er paanye bleven besat af Russerne. Vinteren i Odessa begyndte at aftage, to Skibe vare den 18de Febr. afseilede til Varna, og 50 skulle følge bag efter. Varna skal nu være i en meget god Tilstand; den er renset for al Ureenlighed; Fæstningsværkerne er sat i en ypperlig Forsvarstilstand; to Hospitaler med 2000 Senge ere oprettede, og en Moschee er forvandlet til en christelig Kirke, hvori Ærkebiskop Philotheos (Gottlieb) holdt den første Gudstieneste paa den Russiske Keisers Navnedag. Recruter ankomme i Mængde til Fyrstendømmerne for at forstærke de forskiellige Armee Corps, især General Geismars Armee. Kosakregimenterne ere paa Marschen, deels til Moldau og deels til General Paskevitsch Armee; Enthusiasmen for Krigen er stor i Rusland. Det Rygte, at Storfyrste Constantin vil forlade Polen og føre et roligt Privatliv i Schoetz, har tabs 3000 Tyrker skulle fra Zeitun have gjort et Jndfald i Livadien, dræbt mange Græker og bortført mange Fruentimmer og Børn som Slaver. General Kolokothroni har faaet 27000 Tyrkiske Piastre af Præsidenten for at udtage og organisere et Troppecorps. - Grivas og Kolokothrons Søn have havt nogle Stridigheder med Oberst Heidegger, som de beskyldte for at favorisere de udenlandske Officere; men Præsidentens Broder beroligede dem da han gav dem Tilladelse til at oprette hver sit regulaire Regiment. Oberste Heidegger skal derimod med 2000 Mand understøtte Ypsilantis Armee, Grækerne ville angribe Negropont hvor Omer Pascha ruster sig til Forsvar. En stor Expedition under Hadschi Christo udrustes mod Øen Candia. – Det er glædeligt at høre fra Morea, at Landet begynder at komme sig; Patras er bleven til et Middelpunkt for Handelen der; Speculanter indfinde sig der fra alle Kanter; Folkemængden er steget til 6000 Md.; den har 20 Kaffehuse, mange Magaziner, Boder og nyebygte Huse; Levnetsmidler ere at faae for godt Kiøb. Lord Cochrane, som er ankommen til Livorno siger: at Grækenlands Tilstand er bleven aldeeles forandret, siden det er bleven befriet for Tyrkerne; Agerdyrkning og Jndustrie giøre Fremskridt og Krigsskibene blive brugte til Handelen; vil man kun tage sig af Ungdommens Cultur, saa vil Landet snart indtage en hæderlig Plads iblandt Europas Stater; men det er vigtigt at de Franske Tropper ikke for snart rømme det; thi saa kunne let flere Chefer, som nu forholde sig roelige, erklære sig mod Præsidenten. - Hr. Eynard har ogsaa i et Brev af 12te Februar yttret sin Kummer over det Rygte at de Franske Tropper skulle bort; men som nu vil nok ikke heller skee.